Tänaseks saab kirja taas üks suurepärane retsept šokohoolikutele – mini Sacheri tordikesed. Sacheri tort (Sachertorte) kuulub Austria kuulsaimate küpsetiste hulka. Teadupärast paljude rahvuslike küpsetistega on nii, et nendest on igal perenaisel olemas “oma”, “õige” ja “parim” retsept. Sacher on selles mõttes üsna erandlik, sest sellega on asi selge – on olemas vaid üks originaalretsept*, mille mõtles välja Franz Sacher 19. sajandil ja seda hoitakse tänaseni saladuses samanimelises hotellis, kus seda ainukesena pakutakse. Mis ei takista ju ometi inimesi sellest sadu erinevaid variante välja mõtlemast 😀
#000001
Igal juhul, Sacheri tort on ka minu lemmikmagustoitude nimekirjas – olles parajalt tummine ja korralikult šokolaadine, ent sealjuures hapuka aprikoosimaitsega. Niisiis nähes neid minitorte Rahvusvahelisel Sacheri tordi päeval (jepp, selline asi on päriselt olemas – 5. detsember), võtsin need ka momentaanselt päevakavasse... ja need tulid sama maitsvad, kui ma olin ette kujutanud.
#000002
Muide, need šokolaadikuulikesed, mis on viimasel ajal magustoitudel figureerinud, on mu enda tehtud “jõulukaunistused”. Neid ei ole üldse raske teha. Vaja on vaid kakaovõid vastavalt oma soovile värvida ja hambaharja abil šokolaadile pritsida 🙂 Ma olen juba ammu mõelnud teha postitust erinevate šokolaadikaunistuste meisterdamisest, aga noh jah. Vähemalt kavatsus on hea.
#000003
*Tegelikult on siiski olemas veel teine retsept, mille omanikud käisid aastaid Sacheri hotelliga kohut, et saada endale originaalsacheri retsepti tiitlit.. aaaga ei saanud.
#000004
350 g martsipani (vähemalt 50% mandleid)
#000005
400 g tumedat šokolaadi (või piimašokolaadiga pooleks)
#000006
*Antud kogusest saab kaks plaaditäit põhjasid, millest kulub ära poolteist. Ülejääva pooliku saab ära kasutada näiteks rummipallide tegemiseks või mõne teise küpsetise põhjana vms.
#000007
Alusta põhjadest. Kuumuta ahi 180 kraadini (pöördõhk). Sega martsipan suhkruga (I) ühtlaseks pehmeks massiks. Jätka segamist ja lisa vähehaaval munad ning munakollased. Lõpus vahusta saadud mass heledaks ja kohevaks. Sulata või ja šokolaad ühes kausis. Jahu sega kakaoga. Munavalged vahusta suhkruga (II) korralikult tugevaks vahuks. Sega saadud või-šokolaadisegu martsipanivahu hulka. Seejärel lisa vaheldumisi jahu-kakaosegu ja munavalged. Jaota saadud tainas kahe ahjuplaadi vahel ja küpseta neid, kuni põhjad valmis, ca 20-25 minutit.
#000008
Vahepeal valmista ganache – kuumuta vahukoor, kalla hakitud šokolaadile ja sega ühtlaseks. Jäta ootele.
#000009
Immutusvedelik – keeda vesi, suhkur ja kakao siirupiks. Lase jahtuda ja lisa liköör. Kui torti söövad ka lapsed, siis võib likööri lisada kohe keetmise alguses, et alkohol ära aurustuks.
#000010
Kirsitäidis – kuumuta kirsid 2/3 suhkruga kuni 40-45 kraadini. Ülejäänud suhkur sega pektiiniga ja lisa seejärel kirssidele. Lase segul keema tõusta, seda ise pidevalt vispliga segades. Jäta ootele.
#000011
Pane tort kokku. Lõika põhjad pooleks. Pane esimene poolik tordiraami sisse, immuta seda korralikult ja kalla peale 1/2 ganache‘i. Seejärel biskviit, immutus ja kirsitäidis. Nüüd viimast korda biskviit, immutus ja järelejäänud ganache. Pane tort külmkappi.
#000012
Lase tordil üleöö külmas seista ja seejärel lõika see piklikeks tordikesteks. Kaunista vastavalt soovile.
#000014
Õunapirukas pruunistatud või ning sidruniga
#000015
Väga isuäratavad ja maitsvad koogid tunduvad olevat. Kui tahta teha sellist kooki näiteks ümmarguses 24 cm diameetriga vormis, mis kogused siis tuleks antud retseptis võtta?
Ma isiklikult võtaksin kolmandiku võrra (maksimaalselt kuni pool) vähemaks 🙂 Saaks kena kõrge tordi.
#000016
Väga isuäratavad ja maitsvad koogid tunduvad olevat. Kui tahta teha sellist kooki näiteks ümmarguses 24 cm diameetriga vormis, mis kogused siis tuleks antud retseptis võtta?
#000017
Ma isiklikult võtaksin kolmandiku võrra (maksimaalselt kuni pool) vähemaks 🙂 Saaks kena kõrge tordi.
#000018
Tere tulemast Kaju Kööki!Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega.
#000020
Mina olen Olga ja see blogi on minu toidukatsetuste ja retseptide virtuaalne kodu, kus toitu serveeritakse kergelt iroonilise ellusuhtumisega.
#000021